open-index/open-wikipedia-markdown huggingface dataset:
Nordre Øyeren naturreservat

**Nordre Øyeren naturreservat** er et naturreservat i Lillestrøm, Rælingen og Enebakk kommuner, Akershus. Naturreservatet er Nordens største innlandsdelta og omfatter innsjøene Svellet og nordre del av Øyeren, samt elvedeltaområdene i forbindelse med Glomma, Leira og Nitelvas utløp til disse innsjøene, og har status som ramsarområde, på grunn av sin betydning for trekkfugler.
 
Reservatet ble opprettet 5. desember 1975 og fikk ramsarstatus i 1985. Området har en viss betydning som hekkeområde, men er av størst betydning for fuglelivet som rasteplass under vår- og høsttrekkene.

## Landskapet
Området dekker &nbsp;km², hvorav 55,1&nbsp;km² er vann, 20&nbsp;km² er deltaslette, og 7&nbsp;km² utgjør øyer. Reservatet grenser mot Sørumsneset naturreservat (1&nbsp;100&nbsp;dekar) i nord.
 
Deltasletten består av en rekke øyer, viker, kanaler, råker, evjer og laguner som danner grunnlag for en rekke naturtyper (biotoper) og en særdeles variert flora og fauna med stort mangfold. Øyene har strukket seg og blitt formet av elvestrømmen, og dannet såkalte fuglefotdelta. Det er registrert mer enn 320 ulike arter med vann- og sumpplanter (hvorav 50 arter med ekte vannplanter, altså planter som er neddykket mer enn halve vekstsesongen), omkring 260 fuglearter (hvorav mer enn halvparten knyttet til våtmark), samt trolig 25 fiskearter. Våtmarksområdet er dessuten landets viktigste innlandsområde for vannfugler (bade- og vadefugler).

## Fauna
Det er totalt registrert 269 fuglearter i reservatet.
 De dominerende fugleartene (antallene i parentes er snitt per år) var i perioden 1973–97 krikkand (7&nbsp;608), hettemåke (4&nbsp;000), stokkand (2&nbsp;900, hekker og overvintrer), gråmåke (2&nbsp;700), gulerle (2&nbsp;500, hekker), vipe (1&nbsp;620, hekker), sangsvane (1&nbsp;578, overvintrer), brunnakke (1&nbsp;348), kanadagås (1&nbsp;054, overvintrer), laksand (970, hekker), storspove (620, hekker), heilo (533), linerle (500, hekker) og sivspurv (500, hekker).

Av fuglearter som står på Norsk rødliste for arter finnes rovfuglene fiskeørn, myrhauk og lerkefalk. I tillegg finnes andefuglene dverggås, sædgås, bergand, svartand, havelle, sjøorre, stjertand, skjeand og lappfiskand, samt vadefuglene dobbeltbekkasin, dverglo, vannrikse, myrrikse, sandlo, myrsnipe og rødstilk. Andre arter på listen som finnes i området er åkerrikse, storlom, smålom og lomvi.

For øvrig har minst 18 pattedyrarter, samt amfibier og krypdyr tilhold her. Spissnutefrosk er en av artene.

Det finnes trolig 25 fiskearter innenfor Nordre Øyeren naturreservat. Noen av artene er riktignok bare påvist sporadisk. Artene er: bekkeniøye, ørret, sik, lagesild, harr, krøkle, gjedde, mort, gullbust, stam, vederbuk, asp, laue, flire, brasme, ørekyt, karuss, ål, trepigget stingsild, nipigget stingsild, lake, hork, abbor, gjørs og steinulke. Øyeren er det eneste stedet i Norge hvor asp gyter.

## Tilgjengelighet
Det er to observasjonstårn for fuglekikkere i området. Det ene på Jørholmen og det andre på Årnestangen.

## Referanser


## Eksterne lenker
* Kart over området på miljostatus.no
Hélène-Anaïs de Jaurias

**Hélène-Anaïs de Jaurias** (født 1. mai 1824 i Château de Jaurias i Perigord i Frankrike, død 21. august 1900 i Beijing i Kina) var en katolsk ordenssøster og kinamisjonær. Hun var medlem av søsterkongregasjonen Barmhjertighetens døtre (FdC), og ankom Kina  15. desember 1855 i Ningbo i Zhejiang. Hennes virke var i de apostoliske vikariater Zhejiang og Nrod-Zhili. Hun var blant de beleirede i Beitangkirken i Beijing sommeren 1900, under bokseropprøret, og oppviste en heltemodig innsats, men ble så alvorlig svekket at hun døde bare fem dager etter at japanske tropper hadde kommet til unnsetning og brutt beleiringen.

## Referanser


## Litteratur
* Henri Mazeau: *L'héroïne du Pé-tang, Hélène de Jaurias, Sœur de Charité*, Paris, 1905
* Albert de Salinis: «L'héroïne du Pé-tang», i *Etudes XLII* t. 103 (Paris 1905), s. 305-329.
Granskningsnämnden för radio och TV

**Granskningsnämnden för radio och TV** (forkortet **GRN**) er en svensk statsinstitusjon som gransker radio- og fjernsynsprogrammer i etterkant av sending dersom det kommer klager.

Granskningsnevnden undersøker om programinnholdet i SVT og TV4 oppfyller visse krav til bl.a. saklighet og upartiskhet. Alle som sender radio og fjernsyn i Sverige er dessuten underlagt krav til hvordan reklame skal utformes.

Årlig behandler nevnden flere hundre klager; bare et fåtall leder til at program blir felt.

Nevnden ble etablert 1. juli 1994, og erstattet den tidligere *Radionämnden*.

## Eksterne lenker
* Granskningsnämnden för radio och TV
Gusev

**Gusev** (russisk: Гу́сев, tysk: Gumbinnen, litauisk Gumbinė, polsk: Gąbin) er en by i Kaliningrad oblast, omtrent 120 kilometer øst for Kaliningrad.

Byen ble etablert under Den tyske orden på 1200-tallet som etablerte befestninger i området. Albrecht av Preussen sørget for at byen og området ble en del av hertugdømmet Preussen ved etableringen av dette i 1525. På gamle kart er byen benevnt som *Kulligkehmen*, mens navnet Gumbinnen (sannsynligvis fra litauisk: *gumbine*, som betyr *krokete stav/kjepp*) er brukt fra 1580. 

Byen ble angrepet av tatarer 1656 og pestangrep tidlig på 1700-tallet, og disse hendelsene svekket byen. «Soldatkongen» Fredrik Vilhelm I av Preussen ønsket å styrke byen og ga den byrettigheter 24. mai 1724.

Byen var administrasjonssenter i *Regierungsbezirk Gumbinnen* i Kongedømmet Preussen i provinsen Øst-Preussen. Gumbinnen ble en del av Det tyske riket ved den tyske samlingen i 1871. Slaget ved Gumbinnen ble utkjempet ved byen i 20. august 1914, og var et av de innledende slagene på østfronten under første verdenskrig. Det tyske nederlaget her ledet fram til slaget ved Tannenberg som ble innledet seks dager etter.

Under det nasjonalsosialistiske styret var Gumbinnen et militærdistrikt i Königsberg militærområde og var blant annet hjemstedet for *206. Depot-Abteilung*.

21. januar 1945 ble Gumbinnen inntatt av Den røde armé. Året etter, 7. september 1946, ble den gitt navnet *Gusev* etter den sovjetiske kapteinen Sergei Ivanovij Gusev (født 1918). Han ble drept i kampene rundt byen i januar 1945 og ble 19. april 1945 posthumt tildelt tittelen helt av Sovjetunionen.

I den sovjetiske perioden lå byen innen et avstengt område, og etter Sovjetunionens fall har byen hatt store sysselsettingsproblemer og stor arbeidsløshet, opptil 25 % etter offisielle tall. Byen næringsliv er hovedsakelig innenfor elektro, fôrproduksjon og tekstilindustri. 

## Demografi
Befolkningsutvikling:

## Referanser


## Eksterne lenker
*
Jul i Borettslaget

***Jul i Borettslaget*** er en norsk komedie fra 2002. Den ble regissert av Eva Rutgerson Bie og utgitt av NRK Underholdningsavdelingen. Den ble først utgitt på video den 4 desember 2002 og vist på NRK1 den 26. desember 2002.

Handlingen utspiller seg i Tertitten borettslaget, der formann Narvestad vil innføre et gigantisk juletre som skal pryde borettslaget. Dette byr på utfordringer.

Det blir også gjensyn med de faste medvirkende fra serien. Finnen Piirka våkner etter en fuktig kveld på julebordet og finner ut hvordan han ønsker å leve. Ruth blir kastet av bussen og Fru Johansen arrangerer julefest for vanskeligstilte mennesker.

## Rolleliste
 

## Referanser


## Eksterne lenker
*
Bekabad

**Bekabad** er en by i provinsen Tasjkent i Usbekistan. Byen ligger langs elven Syr-Darja og har produksjon av blant annet sement og stål.

## Referanser


## Eksterne lenker
*
Pétrusse

**Pétrusse** (luxembourgsk: *Péitruss*, tysk: *Petruss*) er en elv som renner gjennom Luxembourg. Den renner gjennom Hollerich før den munner ut i Alzette i Luxembourg by.
Bekaadalen

**Bekaadalen** (arabisk: وادي البقاع, *Wādī l-Biqā‘*) er en fruktbar dal øst i Libanon, i antikken kjent som Koilesyria. Det er Libanons viktigste jordbruksregion. Til tross for lite nedbør i dalen dyrkes det både frukt, grønnsaker og korn. Elva Litani løper gjennom dalen. Industri blomstrer også i Bekaadalen, spesielt den som er relatert til landbruk.

Bekaadalen ligger omtrent 30 km øst for Beirut. Dalen ligger mellom Libanonfjellene i vest og Antilibanonfjellene i øst. Det er den nordlige fortsettelsen av Jordanriftdalen, og dermed en del av den store Riftdalen, som strekker seg fra Syria til Rødehavet. Bekaadalen er gjennomsnittlig 120 kilometer lang og 16 kilometer bred. Den har et middelhavsklima med våte, ofte snørike vintre og tørre, varme somre.

Regionen får begrenset nedbør, spesielt i nord, ettersom Libanonfjellet skaper en regnskygge som blokkerer nedbør som kommer fra havet. Den nordlige delen har en gjennomsnittlig årlig nedbør på 230 millimeter, sammenlignet med 610 millimeter i den sentrale dalen. Likevel har to elver sitt utspring i dalen: Orontes (Asi), som renner nordover inn i Syria og Tyrkia, og Litani, som renner sørover og deretter vestover til Middelhavet.

Fra 100-tallet f.Kr., da regionen var en del av Romerriket, fungerte Bekaadalen som en kilde til korn for de romerske provinsene i Levanten. I dag utgjør dalen 40 prosent av Libanons dyrkbare land. Den nordlige enden av dalen, med sin knappe nedbør og mindre fruktbare jordsmonn, brukes først og fremst som beiteland av nomadisk husdyrhold. Lenger sør støtter mer fruktbar jord avlinger av hvete, mais, bomull og grønnsaker, med vingårder og frukthager sentrert på Zahle. Dalen produserer også hasj og dyrker opiumsvalmuer, som eksporteres som en del av den ulovlige narkotikahandel, skjønt det hevdes at myndighetene har slått ned på den ulovlige produksjonen. Siden 1957 har Litani vannkraftprosjektet, en serie kanaler og en demning som ligger ved den kunstige innsjøen Qaraounsjøen i den sørlige enden av dalen, forbedret vanning til gårder i Bekaadalen.

## Referanser


## Eksterne lenker
*
Marit Elisabeth Kobro

**Marit Elisabeth Kobro** (født 19. november 1961 på Tanum i Brunlanes) er en norsk næringslivsleder.

Hun er utdannet cand.mag. (adjunkt) økonomi, markedsføring og organisasjon med videreutdanning innen IKT, omstilling og ledelse. 

Kobro har vært personal- og organisasjonssjef i Helse Sør, avdelingssjef på Kysthospitalet i Stavern, opplæringsleder i Vestfold fylkeskommune, bedriftsrådgiver i «Dialog AS», og direktør for HR (Human Resource) i Helse Sør-Øst 2007 − 2009. I 2009 ble hun administrerende direktør for nyopprettede Pasientreiser HF. Hun ble sparket fra stillingen i 2020 etter å ha ansatt sin egen sønn.

Inntil 2020 var hun styremedlem i SpareBank 1 Telemark.

## Referanser
Bathurst

**Bathurst** er en by i New South Wales i Australia. Byen ble grunnlagt i 1815, og er derfor Australias nest eldste by etter Sydney. Her ble det også funnet gull i 1851. Dette var det første gullfunnet i Australia og hadde mye og si for landet både økonomisk og politisk.

## Referanser




## Eksterne lenker
*
Brennevinsfjorden

**Brennevinsfjorden** er en fjord på nordvestkysten av øya Nordaustlandet, Svalbard og er 22 km lang. Brennevinsfjorden er trolig den samme fjord som er nedtegnet på Hendrick Donckers kart fra 1663 som *Brandewyns Bay*. En engelsk ekspedisjon oppførte hytta «Oxfordhuset» på Depotodden i Brennevinsfjorden i 1936. Hytta eies i dag av den norske stat og er i god stand. 

De yngste bergartene på Nordaustlandet er ganger av doleritt fra jura-kritt i grunnfjellet på blant annet Lågøya og i munningen av Brennevinsfjorden.

Det var i Brennevinsfjorden Amundsens flyekspedisjon til Nordpolen nødlandet på tilbakeveien til Ny-Ålesund med flyet «N 25». Stedet fikk navnet Amundsenodden og området ble navngitt Dornier-Walflya. Amundsen og de fem andre ekspedisjonsmedlemmene ble reddet av selfangstskuta «Sjøliv» fra Balsfjord. Nils Vollan var kaptein på Sjøliv. Se NRK programmet fra 1975 om redningsaksjonen: " Aldrig har Ishavet fanget en slik storfangst."

 

## Referanser


## Eksterne lenker
*
Ben Macdhui

**Ben Macdhui** (skotsk gælisk: **Beinn Mac Duibh**, på engelsk staves det også **Ben Macdui ** og **Ben MacDui**) er et fjell i Cairngorms i det skotske høylandet i Storbritannia. 

Fjellet er 1&nbsp;309 meter over havet, og er derfor det nest høyeste fjellet i Skottland og i Storbritannia. Det er det høyeste fjellet i Cairngorms. Fjellet har en relativ høyde (primærfaktor) på 950 meter, den niende høyeste i Storbritannia.

Etter britisk klassifisering av fjell regnes Ben Madhui som en «munro» og en «marilyn».

## Referanser
«De Zeven Provinciën» (1665)

«**De Zeven Provinciën**» var et nederlandsk linjeskip. Skipet hadde 80 kanoner, og var 46 meter langt. Skipet var bygget av Salomon Jansz van den Tempel på oppdrag fra Rotterdam-admiralitetet,

«De Zeven Provinciën» var admiral Michiel de Ruyters flaggskip under den andre anglo-nederlandske krig, og deltok i flere slag, blant annet i raidet på Medway. Skipet deltok også i den tredje anglo-nederlandske krig, og utmerket seg spesielt i slaget ved Kijkduin.

Under niårskrigen i 1692 deltok «De Zeven Provinciën» i slaget ved la Hougue. Skipet ble hardt skadet, og gikk derfor ut av tjeneste. I 1694 ble «De Zeven Provinciën» skrapet.

## Eksterne lenker
* Om «De Zeven Provinciën» fra ''Bataviawerf – Nationaal Scheepshistorisch Centrum''
Virginias lovgivende forsamling

**Virginias lovgivende forsamling** (eng: *Virginia General Assembly*)  er den lovgivende forsamlingen i den amerikanske delstaten Virginia. Den lovgivende forsamlingen holder til i delstatshovedstaden Richmond og består av to kamre: et overhus med 40 medlemmer, og et underhus med 100 medlemmer.
Biak

**Biak** er en øy, et folk og et språk i Vest-Papua (Indonesia) på Ny-Guinea. 

Øya er cirka 32 km bred og 72 km lang. Næringslivet består for det meste av fisking etter tunfisk. I tillegg til å drive mye med tunfisk, er øya et transportsenter for leting etter olje og gass.

## Referanser


## Eksterne lenker
*
Livvakt

En **livvakt** er en vakt med ansvar for en persons liv og sikkerhet. Livvakt er ingen yrkestittel i Norge. Livvakter kan internasjonalt være militære, sivile eller politifolk, som opptrer enkeltvis eller i en gruppe. Livvakter omgir utsatte personer og deres familier. Disse er ofte utsatt i egenskap av deres rolle i media, stilling i en bedrift/organisasjon/stat, eller i en konflikt av rettslig eller privat karakter. De som oftest observeres med livvakter i mediene, er profilerte artister, politiske ledere, statsoverhoder og kongelige.

## Politivakter i Norge
Politiet er ansvarlig for alle offisielle livvakttjenester i Norge. Livvakttjenesten for de som regnes som myndighetspersoner i Norge er tillagt Politiets sikkerhetstjeneste (PST). Det gjelder som oftest en eller to i regjeringen, og enkelte andre nøkkelpersonell. Antall personer som får tildelt livvakt fra PST avhenger av den enkeltes sikkerhetssituasjon og ressursene tilgjengelig i PST. Unntaket er beskyttelse av Kongehuset som ligger under Den kongelige politieskorte (DKP) under Oslo politidistrikt. I likhet med PST sine polititilsatte har Den kongelige politieskorte politimyndighet og kan bevæpnes ved behov.

Politidirektoratet har godkjent noen private livvakttjenester.

## Militære livvakter
I militær tradisjon blir en avdeling hvis oppgave det er å passe på presidenter eller kongelige, gjerne kalt livgarde som fellesbetegnelse, slik som for eksempel Hans Majestet Kongens Garde i Norge. Disse har i dag oftest en mer seremoniell funksjon, men ivaretar samtidig noe av sine gamle plikter. I praksis har mer spesielt tilpassede avdelinger innen politi, forsvar eller annet tatt over de aller fleste rene livvaktfunksjoner for offisielle myndighetspersoner i verden i dag, selv om livgardene består.

I Det norske forsvaret er det Militær Livvaktavdeling som har oppdraget og ansvaret for å utføre militær livvakttjeneste i krise og krig nasjonalt, samt i konfliktområder og i internasjonale operasjoner. I tillegg ivaretar avdelingen fagansvaret for livvakttjeneste i Forsvaret. 
Avdelingen ble opprettet i 2007.
Alt operativt tjenestegjørende personell er vervede eller befal. 
Avdelingen er lokalisert på Sessvollmoen og er kommandomessig underlagt Forsvarets militærpolitiavdeling.
Avdelingen løser jevnlig oppdrag både nasjonalt og internasjonalt.

## Se også
* Livgarde
* Vekter 
* Vakt
## Eksterne lenker
*
«De Zeven Provinciën»

Det er flere nederlandske skip som har hatt navnet «**De Zeven Provinciën**»:

* «Zeven Provinciën» (1643–1659)
* «De Zeven Provinciën» (1665–1694)
* «Zeven Provincien» (1694–1706)
* «Zeven Provinciën» (1782–1794)
* Hr. Ms. «De Zeven Provinciën» (1908–1943)
* Hr. Ms. «De Zeven Provinciën» (C802) (1950–1976)
* Hr. Ms. «De Zeven Provinciën» (F802) (2002— )
Tuscaloosa

**Tuscaloosa** () er en by i den amerikanske delstaten Alabama. Tuscaloosa er administrasjonssentrum i Tuscaloosa County, vest i det sentrale Alabama. Byen ligger ved elven Black Warrior, en sideelv til Tombigbee. Ved folketellingen i 2010 var Tuscaloosa delstatens femte største by med 90&nbsp;468 innbyggere. Medregnet forsteder har byen over 233&nbsp;000 innbyggere.

Tuscaloosa er et regionalt sentrum for industri, varehandel, helsetjenester og utdannelse i det vestlige, sentrale Alabama. Byen huser institusjoner som University of Alabama, Stillman College og Shelton State Community College. Større virksomheter med tilhold i Tuscaloosa og omegn er dekkfabrikanten B. F. Goodrich Company, bilfabrikanten Mercedes-Benz, oljeraffineriet Hunt Refining Co., taksteinfabrikanten GAF Materials Corporation, elektronikkfabrikanten JVG, stålverket Nucor Corporation samt ståltaufabrikanten Phifer. University of Alabama er stadig den dominerende økonomiske og kulturelle drivkraften i byen.

Byen fikk bystatus i 1819. Den er oppkalt etter Tuskaloosa, høvding for en muskogeansktalende stamme som ble bekjempet av Hernando de Soto i 1540. Tuscaloosa var hovedstad i delstaten 1826–1846. Våren 2011 ble deler av byen hardt rammet av en tornado.

Byen ligger ca. 150&nbsp;km nordvest for hovedstaden Montgomery og ca. 70&nbsp;km øst for grensen mot Mississippi.

## Referanser


## Eksterne lenker
*
Ketchikan

**Ketchikan** er en mindre by i Ketchikan Gateway Borough i den amerikanske delstaten Alaska med et areal på 10,7&nbsp;km² og en befolkning på cirka 8&nbsp;000 innbyggere (2000).

Stedet, som er Alaskas femte største, ligger helt syd i delstaten, på øya Revillagigedo.

## Referanser


## Eksterne lenker
*
Brøggerhalvøya

**Brøggerhalvøya** er ei halvøy på vestkysten av Spitsbergen, Svalbard og er 20 km lang og 10 km bred. Vest for Brøggerhalvøya ligger Forlandsundet og i nordøst Kongsfjorden. Ny-Ålesund ligger nordøst på Brøggerhalvøya.

Svalbardrein ble satt ut på Brøggerhalvøya av Norsk Polarinstitutt i 1978 som et eksperiment etter å ha vært et reinfritt område i 100 år. Svalbardreinen formerte seg raskt og beitet ned et biologisk rikt område og reduserte artsmangfoldet 

Brøggerhalvøya, Kongsfjord-området og Ny-Ålesund er et beskyttet forskningsområde og annen virksomhet kan ikke skade eller være til hinder for forskningen.

Brøggerhalvøya har sitt navn etter professor og geolog Waldemar Christopher Brøgger (1851–1940) ved Universitetet i Oslo.

## Referanser


## Eksterne lenker
*
Zr.Ms. «De Zeven Provinciën» (F802)

**Zr. Ms.** «**De Zeven Provinciën**» er en fregatt tilhørende den nederlandske Koninklijke Marine. Det er det første skipet i De Zeven Provinciën-klassen, og er optimalisert for anti-luft-krigføring og som kommandofartøy.

«De Zeven Provinciën» er det åttende nederlandske skipet med dette navnet, og er oppkalt etter de syv nederlandske provinsene som gikk sammen i Utrechtunionen.

Skipet ble bygget ved Schelde-verftet i Vlissingen i perioden 1998-2002. «De Zeven Provinciën» har et deplasement på 6050 tonn (fullastet), og et mannskap på 202 (inkl. kommandopersonell).

## Kilder
*

## Eksterne lenker
* naval-technology.com om «De Zeven Provinciën»
Our

**Our** er en elv i Belgia, Luxembourg og Tyskland. Den er en av sideelvene til Sûre fra venstre, og har en total lengde på 78 km. 

Elven har sitt utspring i Hautes Fagnes sørøst i Belgia nær Büllingen. Derfra renner den sørover, mer eller mindre langs grensen mellom Tyskland og Belgia, og etter Burg-Reuland langs grensen mellom Tyskland og Luxembourg. Den historiske byen Vianden ligger langs Our, hvor vi finner Vianden vannkraftverk. Our munner til slutt ut i elven Sûre ved Wallendorf. I sin tur renner Sûre, etter å ha dannet grensen mellom Tyskland og Luxembourg over 50 km, ut i Mosel.

## Eksterne lenker
*
Brodick Castle

**Brodick Castle** er et gammelt slott i Skottland i Storbritannia. Slottet ble bygd på 1500-tallet. Slottet ble gitt til National Trust for Scotland i 1958.

## Referanser
Mesa (Arizona)

**Mesa** er en by i den amerikanske delstaten Arizona med et areal på 324,2&nbsp;km²og en befolkning på ca. 432 000 innbyggere (2003). Den er en av de byene i USA med sterkest befolkningsvekst (2008) og regnes som en svært konservativ by.

Byen ligger i Maricopa County sentralt i delstaten, ca. 30&nbsp;km øst for hovedstaden Phoenix.

Det moderne Mesa ble grunnlagt i januar 1878 av mormoner, og 6,5 % av befolkningen tilhører i dag De siste dagers hellige (*Church of Jesus Christ of latter-day saints*).

Sørøst for sentrum ligger Phoenix–Mesa Gateway lufthavn.

## Referanser


## Eksterne lenker
* 
*
Tore Rismo

**Tore Rismo** (født 1961) er en norsk tidligere fotballspiller. Han spilte totalt 169 kamper og scoret 19 mål for . Han ble cupmester i 1986.

Tore Rismo er født og oppvokst i Sørreisa og spilte aldersbestemt fotball for Sørreisa IL. Da han var 12 år gammel flyttet familien til Belgia hvor den bodde i tre år. Tilbake i Norge debuterte han som 15-åring på Sørreisas A-lag.

Han er cand.mag. fra UiT

## Spillerkarriere
I 1982 fikk Rismo tilbud fra Fotballklubben Mjølner, hvor han spilte én sesong. Høsten 1983, tok han overgang til Tromsø Idrettslag sammen med Per-Mathias Høgmo. Overgangssummen var til sammen  kroner, ,- for Høgmo og ,- for Rismo. Med trenere som Torkild Brakstad og Tommy Svensson oppnådde laget sølv og bronse i serien, samt å bli cupmester i 1986.

Han la opp 1990, 29 år gammel på grunn av studier og familieliv.

## Referanser


## Eksterne lenker
* 
* Om Tore Rismo på til.no
Fort Smith (Arkansas)

**Fort Smith** er en by i delstaten Arkansas i USA med et areal på 134,1&nbsp;km² og en befolkning på ca. 82&nbsp;000 innbyggere (2003).

Den ligger nordvest i Arkansas, ved Arkansas River inntil grensen til nabostaten Oklahoma. Den inngår i et stort bymessig område som strekker seg inn i Oklahoma, og har 288&nbsp;818 innbyggere i fylkene Crawford, Franklin og Sebastian i Arkansas, og Le Flore og Sequoyah i Oklahoma. Byen er et av de to fylkeshovedsstedene for Sebastian County.

## Referanser


## Eksterne lenker
*
Eivind Andreassen

**Eivind Andreassen** (født 16. januar 1962) er en norsk tidligere fotballspiller som spilte for klubbene Tromsø, Strømmen, Tromsdalen og Skarp. Han spilte 116 seriekamper for Tromsø og scoret 20 mål. Han spilte i tillegg 20 cupkamper og scoret ett mål. Han spilte totalt 136 kamper for klubben og scoret 21 mål. Han ble cupmester for Tromsø i 1986.

## Eksterne lenker
* Om Eivind Andreassen på til.no
Tor H. Pedersen

**Tor Herold Pedersen** (født 1964) er en norsk tidligere fotballspiller som spilte for Skarp og Tromsø. Han spilte 251 seriekamper for klubben og scoret 4 mål og han spilte også 59 cupkamper og scoret 4 mål. Han spilte tilsammen 310 kamper for klubben i perioden mellom 1981 og 1994 og han ble også cupmester med klubben i 1986. Han fikk en A-landskamp, mot Tsjekkoslovakia den 4. november 1988.

## Tidlig liv
Pedersen er oppvokst i Bukta i Tromsø. Han spilte først aldersbestemt fotball i Skarp, men åtte år gammel ble han TIL-gutt. Han fikk mange krets- og bymesterskap i aldersbestemt fotball for TIL, og man så at dette var et talent. Han fikk også med seg en landsdelslandskamp som junior.
Etter avsluttet videregående skole arbeidet Pedersen først på Ottos Matsenter, deretter i Tromsøysundets Sparebank, og fra 1989 til 1992 i TIL Sport. I 1992 ble han ansatt i DNB-Nor, hvor etter hvert ble markedssjef.

## Karriere som spiller
Tor debuterte på A-laget som 17-åring. Han viste tidlig at han var en hard og kompromissløs, men fair forsvarsspiller. På folkemunne ble sagt at Tor var ikke født, men sveiset sammen på Tromsø Skipsverft. Han hadde også kallenavnet "Torpedo".

Sammen med Tore Nilsen utgjorde han i flere sesonger ett av Tippeligaens beste midtstopper-par. De var samspilte og visste hvor de hadde hverandre.

Pedersen fikk én offisiell A-landslagskamp (borte mot  i 1988), men han var en aktuell kandidat til A-landslaget i siste halvdel av 1980-tallet, og satt blant annet på benken da den første A-landslagskampen ble spilt i Nord-Norge i 1987, på Alfheim stadion. Pedersen var også i troppen til OL-kvalifiseringen i 1987, og satt flere kamper på benken for A-landslaget under bortekamper. Pedersen var sjelden skadet, og i en lang periode en meget nyttig spiller for TIL.

Pedersens var sentral på Tromsø-laget som rykket opp i eliteserien for første gang i 1985 og som vant cupfinalen ett år seinere, i det som ofte blir kalt «tidenes cupsensasjon». Han fikk også med seg en bronsemedalje i serien 1989 og sølv i 1990, samt europacup-fotball for TIL i 1987 mot St. Mirren og i 1991 mot Tyrol Innsbruck.

Han spilte sin siste kamp i TIL-drakten i 1994. Deretter var han to sesonger i Skarp som spillende trener i 1995 og 1996. Han har spilt old-boys for TIL i mange år. Mens en rekke av av den såkalte 86-generasjonen har hatt forskjellige roller på Alfheim, har Pedersen ikke hatt offisielle verv i klubben etter at han la opp som aktiv spiller.

Pedersen er utdannet B-trener og mottok Troms fotballkrets hederstegn i 1981.

## Karriereoversikt

## Referanser


## Eksterne lenker
* 
* Om Tor Pedersen på til.no
Eric Addo

**Eric Addo** (født 12. november 1978 i Accra i Ghana) er en ghanesisk fotballspiller. Addo, som spiller midtbane, debuterte i klubben Nobre Harrics.

## Landslag
Eric Addo er også internasjonal fotballspiller da han spiller på Ghanas herrelandslag i fotball. Addo har spilt 10 landslagskamper.

## Deltakelse i VM

## Klubber

## Referanser


## Eksterne lenker
*
San Ramon

**San Ramon** er en by i Contra Costa County i den amerikanske delstaten California, med  innbyggere (2004). I denne byen ligger hovedkontoret til det amerikanske oljeselskapet Chevron.

## Referanser


## Eksterne lenker
*
Blodkultur

**Blodkultur** er en medisinsk undersøkelse som foretas ved mistanke om sepsis som betyr at det vokser bakterier i blodet. 

Vanligvis brukes et prøveglass, «vacutainer-glass» med en buljong og nesten lufttomt rom under en tett gummikork. Ved blodprøvetakning med en kanyle i en vene, trekkes blod inn i røret av undertrykket i glasset. Det forekommer også at det brukes tomme vakuumglass til å ta blodprøven og blodet overføres etterpå til en eller flere litt større flasker med ferdig buljong. Det brukes ofte både flasker med og uten oksygen for å dyrke bakterier som er aerobe (som vokser i oksygen) og anaerobe (som vokser i oksygenfritt miljø.)

Glasset settes i et varmeskap, inkubator ved kroppstemperatur, ofte i ett døgn før blandingen strykes ut på andre vekstmedier i petriskåler og undersøkes under mikroskop for å identifisere bakteriene i blodet.

Det er viktig at blodkulturen ikke forurenses med bakterier fra pasientens hud, fra andre pasienter eller fra helsepersonellet. Bruk av hansker og desinfiserende alkoholoppløsning er aktuelt ved prøvetakning.

## Bruk
Selv om blodkultur oftest brukes ved mistanke om sepsis er det en viktig undersøkelse ved mistanke om endokarditt, som er en tilstand med bakterievekst på innsiden av hjertet og på hjerteklaffene.

Ved identifikasjon av bakterien blir det enklere for behandlende leger å velge antibiotikabehandling som er effektive mot den aktuelle bakterien. Ved resistensbestemmelse av bakteriene dyrkes de på en agaroverflate med små lapper impregnerte med de aktuelle antibiotika. Bakterier som er resistente, (som tåler det spesielle antibiotikum på lappen) vokser helt inn til lappen, men rundt lappen med et effektivt antibiotikum har en ring rundt uten bakterier.
Sten Glenn Håberg

**Sten Glenn Håberg** (født 22. april 1964 i Kristiansand) er en norsk tidligere fotballspiller som spilte for klubbene , Lillestrøm, Start og Brann. Håberg vokste opp i bydelen Voiebyen i Vågsbygd, Kristiansand.

Han spilte tilsammen 208 seriekamper mellom 1981 og 1993. Han blir mest husket for sine perioder i Start og Lillestrøm. For Start spilte han 130 seriekamper og scoret 37 mål og for Lillestrøm spilte han 50 seriekamper og scoret 16 mål og han var også tapende cupfinalist for Lillestrøm i 1986. Han spilte også 8 landskamper for .

## Eksterne lenker
*
Broken Hill (New South Wales)

**Broken Hill** er en by lengst vest i New South Wales i Australia. Rundt byen ligger noen av verdens største forekomster av blant annet sink, bly og sølv. De store mineralforekomstene ble oppdaget i 1880-årene. Verdens største gruveselskap BHP Billiton har sine røtter i Broken Hill.

I motsetning til resten av New South Wales benytter Broken Hill (og området rundt) tidssonen Australian Central Standard Time (UTC+9:30), den samme tidssonen som Sør-Australia og Nordterritoriet.

## Referanser


## Eksterne lenker
*
Kulturskrinet

**Kulturskrinet** er larvikutgaven av Den kulturelle skolesekken.

Det er en kommunal kultursatsing med nasjonale føringer, for alle trinn i grunnskolen. Det ble innført i Larvik i 2003.

En styringsgruppe står for ansvaret i kommunen. Den består av to rektorer og en representant fra henholdsvis larvikmuseene, Larvik kulturskole og Kultur og Idrett.

Planen tar utgangspunkt i læreplanreformen L-97 og består av to emner fra hvert trinn: en kunstdel og en lokalhistorisk del.

I Lardal blir Den kulturelle skolesekken kalt *Huldreskrinet*. Denne kom i gang i 2005.
Sammy Adjei

**Samuel «Sammy» Adjei** (født 1. september 1980) er en ghanesisk tidligere fotballspiller. Adjei spilte ti kamper under kvalifiseringen til Fotball-VM 2006 for Ghana og var med som ubenyttet reserve i sluttspillet.

Sammy Adjei debuterte på det ghanesiske landslaget under en kamp mot  25. februar 2001.

## Klubber

### Landslagskamper

Adjei har spilt 30 kamper for det ghanesiske landslaget.
## Referanser


## Eksterne lenker
*
Brød og roser

**Brød og roser** var en radikalfeministisk kvinneorganisasjon som ble stiftet i 1976 som en utbrytergruppe fra Kvinnefronten. Den var en av flere utbrytergrupper fra Kvinnefronten etablert av medlemmer som var uenige i tilknytningen til Arbeidernes kommunistparti (AKP). Organisasjonen hadde medlemmer over hele Norge.

Organisasjonen ville blant annet at alle kvinner i arbeidslivet skulle få lik lønn som det menn hadde, og alle kvinner skulle bestemme helt selv hvem de skulle gifte seg med. Organisasjonen ble oppløst i 1985.

## Referanser


## Eksterne lenker
* 
*
Mandarin Oriental

**Mandarin Oriental** er en sørøstasiatisk hotellkjede som spesialiserer seg på hoteller i 4 og 5-stjerneskategoriene.

Det første hotellet ble åpnet i 1963, og selskapet fikk sin nåværende navn i 1963. Det har hovedtilknytning til Hongkong, og drev i 2008 21 hoteller med flere nye under planlegging: Hongkong (tre hoteller), Macao, Jakarta, Surabaya, Tokyo, Kuala Lumpur, Manila, Singapore, Bangkok, Chiang Mai, Bermuda, Miami, New York City, San Francisco, Washington D.C., Hawaii, Riviera Maya i Mexico, München, Genève, Praha, London. 

Planlagte: 

**2008**
* Beijing
* Boston
* Sanya

**2009**
* Barcelona
* Chicago
* Costa Rica
* Dellis Cay på Turks- og Caicosøyene
* Las Vegas
* Marrakech

**2010**
* Dallas
* Grand Cayman
* Guangzhou
* Milano
* Marbella
* Paris
* St. Kitts
* Taipei

## Eksterne lenker
*
Trondhjems Kunstforening

**Trondhjems Kunstforening** er en medlemsforening som ble stiftet i 1845 av Lars Hansen og I.C. Dahl.  

Foreningens formål er å vise, formidle, og støtte norsk samtidskunst, samt å være en møteplass for kunst, kultur, og debatt.

## Referanser


## Eksterne lenker
* 
*
VM i bandy 2008

**Bandy-VM 2008** ble arrangert i Russland mellom 27. januar og 3. februar. Det var det 27. verdensmesterskapet i bandy. Totalt deltok 13 lag, seks lag i A-gruppen der det først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Moskva. Russland ble verdensmestere ved å beseire Sverige med 6-1 i finalen.

## Innledende runde
### Gruppe A

---------------

--------

--------

-----

--------

### Gruppe B

------------

-----------

--------

--------

---------

--------

---------

## Plasseringskamper
### Kamp om 12.-plass

### Kamp om 10.-plass

### Kamp om 8.-plass

### Playoff-kamp om spill i Gruppe A

## Sluttspill
### Semifinaler

### Bronsefinale

### Finale

## Medaljer

## Kilder
* World Championships 2007/08 bandysidan.nu, besøkt 7. august 2018
4:AM Forever

**4:AM Forever** er den fjerde og siste singlen fra Liberation Transmission og ble gitt den 23. april 2007. Ian sa at sangen fikk navnet sitt 4:AM Forever fordi 4:AM er den tiden på dagen mest mennesker dør. Du kan si mye om singlen, men den ble ikke en stor suksess forhold til de andre Lostprophets singlene. 4:AM Forever kom på 34.-plass på UK Single Chart.

## Sporliste
### Compact Disc
# «4:AM Forever»
# «Every Song»

### Vinyl 1
# «4:AM Forever»
# «Never Know»

### Vinyl 2
# «4:AM Forever»
# «Etching of a clock face»
Lostprophets’ diskografi

**[[Lostprophets]]** er et band fra Wales som ble startet i 1996. Bandet gav ut tre ep-er før deres debutalbum ble gitt ut. *[[thefakesoundofprogress]]* var debutalbumet og har blitt sertifisert Gold av The BPI. Fra debutalbumet kom hitsinglen Shinobi vs. Dragon Ninja som Lostprophets har spilt på alle sine konserter. Deres andre studioalbum var *[[Start Something]]* som er bandets mest solgte album og har blitt sertifisert platina i Storbritannia og gull i USA. Albumet inneholdt hitsinglene «Last Train Home», «Burn Burn» og «Wake Up (Make a Move)». Deres tredje studioalbum var *[[Liberation Transmission]]* som er det roligste albumet bandet har gitt ut. Albumet har blitt sertifisert til gull i Storbritannia og var det 94. mest solgte albumet i 2006. Albumet inneholdt singlen «Rooftops (A Liberation Broadcast)».

## Diskografi
### Studioalbum

### EP-er

## Listeplassering
**Singler**

### Vinyl

## Musikkvideoer

## B-Sides

### Andre innspillinger
* Lately (aka B-Side, released free with Kerrang! magazine, 2002)
* Grindcore Rules (Unreleased, 2004)
* Davidian (Machine Head cover, Kerrang! Higher Voltage, 2007)

## Referanser
Orkhon

**Orkhon** er et sted i Mongolia:

* Orkhon (provins), en av Mongolias 21 provinser.
* Orkhon (elv), elv i Mongolia.
Martin Olsen Nalum

**Fredrik Anton Martin Olsen Nalum** (født 13. mai 1854 i Brunlanes, død 19. januar 1935 i Hedrum) var en norsk politiker (V).

Martin Olsen Nalum ble utdannet som lærer ved Asker seminar i 1872, og virket som lærer i Brunlanes 1872–1909. I Brunlanes var han kommunens ordfører i perioden 1892-1916. Han var stortingsrepresentant for Venstre 1907–1924. Han var arbeidsminister 1916–1920 i Gunnar Knudsens andre regjering og kirke- og undervisningsminister i Otto Albert Blehrs andre regjering 1921–1923. 

## Referanser




## Litteratur
* 

## Eksterne lenker
* 
* 
*
Per Tofte

**Per Tofte** (1935–2026) var en norsk skuespiller. 

Han hadde filologisk embetseksamen med fransk hovedfag og debuterte som skuespiller på Trøndelag Teater. Tofte arbeidet ved teatrene i Trondheim, Oslo, Stavanger og ved Riksteatret. Han var initiativtaker til den første forestilingen av ''Peer Gynt'' ved Gålåvatnet i Gudbrandsdalen i 1989, og spilte tittelrollen de første seks somrene. Tofte mottok Gudbrandsdalens kulturpris og Sør-Frons kulturpris for innsatsen i disse *Peer Gynt*-oppsetningene.

Tofte turnerte med egen enmannsforestilling av *[[Peer Gynt]]* for Riksteatret og i Frankrike og fremførte sin egen kabaret-forestilling *Peer, du lyver* for turné ogi produksjon for NRK TV. 

I 2000 og 2001 spilte han 100 forestillinger på Théâtre Marigny i Paris av *La dame aux Camélias*. Av andre roller han har spilt, er blant andre Byfogd Stockmann i *[[En folkefiende]]*, Gamle Ekdal i *[[Vildanden]]*, Ludvig XIII i *[[De tre musketerer]]*, faren i *Ballerina*, Anton Tsjekhov i *Tsjekhov-Tsjekhova* og Orlando i *As You Like It*.

Han spilte i en rekke norske filmer fra slutten av 1960-årene, blant annet hovedroller i *[[Døden i gatene]]*, *[[Lukket avdeling]]* og *[[3 (film)|3]]*. Han har også spilt i blant annet *God natt da, elskede* i 2008, *[[Jag etter vind]]* i 2013, *[[Lilyhammer]]* i 2014, *Valkyrien* i 2016, *Best før…* i 2016 og *Roeng kommune* i 2016.

Per Tofte avsluttet sin teaterkarriere 87 år gammel i 2022 i *Kirsebærhagen* på Rogaland teater. 

Tofte var æresmedlem i Norsk Skuespillerforbund.

## Filmografi
* *[[Valkyrien (TV-serie)|Valkyrien]]*, 2016
* *Best før...*, 2016
* *Roeng kommune*, 2016
* *[[Trio (TV-serie)|Trio]]*, 2014
* *[[Lilyhammer]]*, 2014
* *[[Jag etter vind]]*, 2013
* *[[Bestevenner]]* 2009
* *God natt da, elskede*, 2008
* *[[Borettslaget]]* 2008
* *[[Venner for livet (film, 2005)|Venner for livet]]* 2005
* *[[Hotel Cæsar]]* 2003
* *[[Turnaround]]* 1987
* *[[Men Olsenbanden var ikke død]]* 1984
* *[[For Tors skyld]]* 1982
* *[[Mareritt ved midtsommer]]* 1980
* *[[Formynderne]]* 1978
* *[[Olsenbanden for full musikk]]* 1976
* *[[Min Marion]]* 1975
* *[[Ransom (film 1974)|Ransom]]* 1975 (også kjent som *The Terrorists*)
* *[[Bobbys krig]]* 1974
* *[[Når villdyret våkner]]* 1972
* *[[Lukket avdeling]]* 1972
* *[[Marikens bryllup]]* 1972
* *[[3 (film)|3]]* 1971
* *[[Døden i gatene]]* 1970
* *[[Love is war]]* 1970
* *[[Operasjon V for vanvidd]]* 1970
* *[[Himmel og helvete]]* 1969
* *[[Huset på grensen]]* 1969
* *[[Det Lykkelige valg]]* 1968

## Referanser


## Eksterne lenker
*
Alabama-Coosa River

**Alabama-Coosa River**, også kjent som ***Mobile River***, er et totalt 1&nbsp;200 km langt vassdrag i USA. Elven får vann fra elvene Oostanaula (70km) og Etowah i den sørvestligste enden av Appalachene, og blir under navnet Coosa (460 km) en tilførselselv til elven Alabama (502 km) som flyter sammen med sideelven *Tombigbee River* (325 km), og hvor begge disse via Mobile River (72 km) renner ut i Mexicogulfen ved storbyen Mobile. Hele nedbørfeltet er på om lag 115&nbsp;000 km².

Hele elvesystemet renner gjennom delstatene Georgia og Alabama med en vestlig sideelv også fra delstaten Mississippi i vest. Lengden er vanskelig å måle, særlig i Alabama-elven, fordi denne og Coosa er sterkt preget av meandere som stadig forlenger elvenes lengde. Hele nedbørsområdet er på 115&nbsp;000 km². Elven er sterkt utbygd, med seks demninger i Coosa og tre i Alabama. Elven renner gjennom Alabama-statens beste jordbruksområde og har jernbaneforbindelse til gruvesamfunnene nord i delstaten. Elven renner gjennom storbyen Montgomery i Alabama, og det er på dette stedet at den skifter navn fra Coosa til Alabama.

## Eksterne lenker
* 
* USGS Mobile River Basin.
* «Mobile River System» – University of Alabama
* Mobile River Terminal
VM i ishockey for kvinner 1994

**VM i ishockey for kvinner 1994** ble arrangert i Lake Placid, New York State i USA fra 11. til 17. april 1994. Mesterskapet var det tredje verdensmesterskapet i ishockey for kvinner arrangert av Det internasjonale ishockeyforbundet (IIHF). Åtte lag deltok i turneringen.

Canada ble verdensmester for tredje gang etter å ha slått USA 6–3 i finalen. Finland vant bronse etter å ha beseiret Kina 8–1 i bronsefinalen.

## Semifinaler

## Bronsefinale

## Finale

## Plasseringer

## Kilder
* Resultater www.hockeyarchives.info
Comodoro Rivadavia

**Comodoro Rivadavia** er en by i Argentina. Det ble gjort store oljefunn i denne byen i 1907. På oljefeltene produseres det nok olje til å dekke 30 til 35&nbsp;prosent av Argentinas råolje.
VM i ishockey for kvinner 1997

**VM i ishockey for kvinner 1997** ble arrangert i syv byer i provinsen Ontario i Canada fra 31. mars til 6. april 1997. Mesterskapet var det fjerde verdensmesterskapet i ishockey for kvinner arrangert av Det internasjonale ishockeyforbundet (IIHF). Kampene ble spilt i Brantford, Brampton, Hamilton, Kitchener, London, Mississauga og North York. Åtte lag deltok i turneringen.

Canada beseiret USA 4–3 på overtid i den jevneste finalen til dato og ble verdensmester for fjerde gang på rad. Finland vant bronse for fjerde gang på rad etter å ha beseiret Kina 3–0 i bronsefinalen.

Turneringen fungerte også som kvalifisering til den første olympiske ishockeyturneringen ved vinter-OL 1998 i Nagano. De fem beste lagene kvalifiserte seg til OL.

## Semifinaler

 
## Bronsefinale

## Finale

## Plasseringer

## Kilder
* Resultater www.hockeyarchives.info
Patrick Leahy

**Patrick Joseph Leahy** (født 31. mars 1940 i Montpelier i Vermont i USA) er en amerikansk demokratisk politiker. Han var senator fra delstaten Vermont fra 1975 til 2023 og var ordfører i senatets justiskomité fra 2001 til 2003 og fra 2007 til 2015.

Fra 20. januar 2021 til 3. januar 2023 var han President pro tempore i USAs senat. Han var det også fra 17. desember 2012 til 6. januar 2015. 

Han avla i 1961 sin grunneksamen ved Saint Michael's College i Vermont, og i 1964 sin juristeksamen ved Georgetown University Law School.

## Referanser


## Eksterne lenker
* 
* 
* 
*
A-VM i ishockey for kvinner 2000

**Ishockey-VM 2000 (kvinner)**. Det sjette verdensmesterskapet for kvinner ble arrangert i Mississauga i Canada i perioden 3. – 9. april. Canada beseiret USA i finalen og ble verdensmester for sjette gang.
  
## Semifinaler

  
## Bronsefinale

 
 
## Finale

## Plasseringer

## Kilder
* Resultater www.hockeyarchives.info
Aasbüttel

**Aasbüttel** er en kommune i kretsen Steinburg i Schleswig-Holstein, Tyskland. Aasbüttel hører under Schenefelds amt.

## Referanser


## Eksterne lenker
*
Can’t Catch Tomorrow (Good Shoes Won’t Save You This Time)

**Can't Catch Tomorrow (Good Shoes Won't Save You This Time)** eller bare kalt **Can't Catch Tomorrow** er den tredje singlen fra Liberation Transmission. Den kom på 35.-plass på UK Single Chart. Dette betyr at Can't Catch Tomorrow er den singlen som har fått dårligst listeplassering fra singlene fra Liberation Transmission.

## Sporliste
### CD 1
#"Can't Catch Tomorrow (Good Shoes Won't Save You This Time)"
#"Fight (Everybody's Screaming!!!)" (Demo)

### CD 2
#"Can't Catch Tomorrow (Good Shoes Won't Save You This Time)"
#"Can't Catch Tomorrow" (Live from Cardiff)
#"Wait (Always All Ways)" (Demo)

### 7"
#"Can't Catch Tomorrow (Good Shoes Won't Save You This Time)"
#"Can't Catch Tomorrow" (Acoustic demo)
Port Huron

**Port Huron** er en by i staten Michigan i USA. Den ligger rundt 60&nbsp;km nordøst for Detroit. Den er den østligste byen i delstaten, med 31&nbsp;302 innbyggere (2006) og et areal på 31,7&nbsp;km².

Thomas Edison vokste opp i Port Huron, og en statue av Edison står ved broen Blue Water Bridge, som går over elva St. Clair til byen Sarnia i Canada på østsiden.

## Referanser


## Eksterne lenker
*
VM i ishockey for kvinner 2001 (toppdivisjonen)

**Ishockey-VM 2001 for kvinner** var det sjuende verdensmesterskapet for kvinner, og ble arrangert i Minnesota i USA i perioden 2. – 8. april. Kampene ble spilt i Blaine, Fridley, Minneapolis, Plymouth, Rochester og St. Cloud. Som vanlig møttes Canada og USA i finalen, og Canada vant og ble verdensmester for sjuende gang.

## Semifinaler

 
## Bronsefinale

  
## Finale

## Plasseringer

## Kilder
* Resultater www.hockeyarchives.info
VM i ishockey for kvinner 2004 (toppdivisjonen)

**Ishockey-VM 2004 (kvinner)**. Det åttende verdensmesterskapet for kvinner ble arrangert i Canada i perioden 30. mars – 6. april. Kampene ble spilt i Halifax og Dartmouth. Som vanlig møttes Canada og USA i finalen og Canada vant med 2-0 og ble verdensmester for åttende gang.
 
 
## Bronsefinale

## Finale

## Plasseringer

## Kilder
* Resultater www.hockeyarchives.info
Cuenca (provins)

**Cuenca** er en provins i den autonome regionen Castilla-La Mancha i Spania. Hovedstaden heter også Cuenca. Det er lite industri i provinsen, men en del dyrking av blant annet druer og korn. Mesteparten av provinsen består av flatt sletteland, som er gode beiteområder for dyr som geit og sau. Men det finnes også fjell som stiger mer enn 1500 meter over havet.

## Referanser


## Eksterne lenker
*
VM i ishockey for kvinner 2008 (toppdivisjonen)

**Ishockey-VM 2008 for kvinner**. Det ellevte verdensmesterskapet i ishockey for kvinner ble arrangert i Harbin i Kina i perioden 4. – 12. april. Ni lag deltok. Finalelagene ble som alltid Canada og USA. USA vant finalen med 4-3 og ble verdensmestere for andre gang. 

## Gruppe A

*Canada til Gruppe D (finalegruppen) 
*Russland til Gruppe E (bronsefinalegruppen)
*Kina til gruppe F (nedflyttingsgruppen)

## Gruppe B

*USA til Gruppe D (finalegruppen) 
*Sveits til Gruppe E (bronsefinalegruppen)
*Tyskland til gruppe F (nedflyttingsgruppen)

## Gruppe C

*Finland til Gruppe D (finalegruppen) 
*Sverige til Gruppe E (bronsefinalegruppen)
*Japan til gruppe F (nedflyttingsgruppen)

## Gruppe D

*USA og Canada til finale
*Finland til bronsefinale

## Gruppe E

*Sveits til bronsefinale
*Sverige femteplass
*Russland sjetteplass

## Gruppe F

*Japan sjuendeplass
*Kina åttendeplass
*Tyskland niendeplass og nedrykk til 1. divisjon.

## Finaler

## Sluttplassering

## Kilder
* Resultater www.hockeyarchives.info
George Stephens

**George Stephens** (født 13. desember 1813 i Liverpool, død 9. august 1895 i København) var en engelsk arkeolog og filolog som arbeidet det meste av livet i Norden, spesielt med å tolke runeinskripsjoner.

Stephens var sønn av presten John Stephens og dennes hustru Rebecka Eliza Rayner. Han studerte ved University College London. I 1834 giftet han seg med Mary Bennett og flyttet til Sverige, studerte nordisk litteratur og folkeminne fra middelalderen. Hans samling av eventyr sammen med Gunnar Olof Hyltén-Cavallius kom ut første gang i 1844, og deretter stadig nye opplag. Stephens flyttet senere til Danmark hvor han ble foreleser i engelsk språk og litteratur ved Københavns Universitet i 1851, og professor i 1855. Han utga jevnlig i det engelske tidsskriftet *[[The Gentleman's Magazine]]*. Han oppdaget *ikke* det angelsaksiske fragmentet av  diktet *[[Waldere]]*, som det ofte hevdes, men han var den første som utga det i oversettelse og original tekst (Copenhagen, 1860). I 1876 eller året etter gjorde Uppsala universitet ham til *doctor honoris causa*, hedersdoktor.

## Bibliografi
* *Bihang till Frithiofs Saga*, episk dikt af Es. Tegnér 1841, på engelsk: *Frithiofs Saga a Legend of the North by Es. Tegnér*
* *Conversational outlines of English grammar : intended as an easy introduction to that language...* (Stockholm, 1837).
* *Förteckning öfver de förnämsta brittiska och fransyska handskrifterna uti Kongl. bibliotheket i Stockholm* (Stockholm, 1847)
* *Svenska folksagor och äfventyr*, sammen med G. O. Hyltén-Cavallius. 1844-1849, illustrert utgivelse i 1875.
* *Revenge, or Woman's Love: a melodrama in five acts* (Copenhagen and London, 1857) (Den svenske konge Erik Seiersæl er en av hovedpersonene)
* *The rescue of Robert Burns, February 1759* (Cheapinghaven (= Copenhagen), 1859)
* *The Old-Northern runic monuments of Scandinavia and England*, 4 volumes (London and Copenhagen, 1866-1901)
* *Old Norse fairy tales* (1882)
* *The runes : whence came they* (London, 1894)

## Referanser
Cuenca (Spania)

**Cuenca** er en by i Spania, og er hovedstaden i provinsen Cuenca. Byen ligger 935 meter over havet, og ligger omtrent 130 km fra Madrid. 

## Historie
På 1200-tallet ble det ble bygd en stor gotisk katedral i Cuenca, katedralen står der fremdeles, og er et populær turistmål. I 1706 inntok England byen, og bosatte seg der for en stund før de flyttet igjen. Cuenca har i årenes løp blitt plyndret minst to ganger, senest på begynnelsen 1800-tallet av Frankrike.
## Referanser


## Eksterne lenker
*